Έντινσον Καβάνι

Ο Έντινσον Ρομπέρτο Καβάνι Γκόμεζ (Edinson Roberto Cavani Gómez, ισπανική προφορά ΔΦΑ: ˈeðinson kaˈβani, Εδίνσον Καβάνι, 14 Φεβρουαρίου 1987) είναι Ουρουγουανός διεθνής ποδοσφαιριστής που αγωνίζεται ως επιθετικός για την Μπόκα Τζούνιορς.

 Γεννήθηκε στις 14 Φεβρουαρίου 1987 στο Σάλτο. Η πρώτη του ομάδα ήταν η Ντανούβιο, στην οποία αγωνιζόταν από την ηλικία των δώδεκα ετών. Έκανε το ντεμπούτο του στην πρώτη ομάδα το 2006, και σκόραρε εννέα φορές σε ολόκληρη τη σεζόν. Την επόμενη χρονιά τράβηξε το ενδιαφέρον πολλών μεγάλων ομάδων, όπως, μεταξύ πολλών, η Μίλαν και η Γιουβέντους. Εκείνος, όμως, επέλεξε να αγωνισθεί στην Παλέρμο. Η μεταγραφή του ολοκληρώθηκε στις 31 Ιανουαρίου του 2007. Έπαιξε για πρώτη φορά με τη φανέλα των Σικελών στις 11 Μαρτίου του 2007, σε έναν εντός έδρας αγώνα με αντίπαλο τη Φιορεντίνα. Τον Απρίλιο του 2010 υπέγραψε καινούργιο συμβόλαιο με την Παλέρμο μέχρι τον Ιούνιο του 2014, το οποίο δεν τέθηκε ποτέ σε ισχύ, αφού τον Ιούνιο του 2010 η Νάπολι του έκανε πρόταση πενταετούς συνεργασίας, την οποία και αποδέχθηκε. 2010–2011 Στον πρώτο του αγώνα με τη φανέλα της Νάπολι πέτυχε δύο τέρματα, με αποτέλεσμα η ομάδα του να κερδίσει με σκορ 2–0. Σκόραρε, επίσης, και στον πρώτο εντός έδρας αγώνα του με τη Ναπόλι, με αντίπαλο τη Μπάρι. Στις 26 Σεπτεμβρίου του 2010 μπήκε ως αλλαγή στον αγώνα με αντίπαλο την Τσεζένα, τριάντα λεπτά πριν τη λήξη του και ενώ το σκορ ήταν 0–1 υπέρ των φιλοξενούμενων. Το τελικό σκορ (4–1) διαμορφώθηκε λίγο πριν τη λήξη του παιχνιδιού με τον Καβάνι να σκοράρει δύο φορές. Εκείνη τη σεζόν βραβεύθηκε μαζί με τον Ετό ως πρώτος σκόρερ της Σέριε Α. Στις 15 Δεκεμβρίου του 2010 βοήθησε τη Νάπολι να κερδίσει έναν ευρωπαϊκό αγώνα με αντίπαλο τη Στεάουα Βουκουρεστίου σκοράροντας στο δεύτερο λεπτό των καθυστερήσεων και στέλνοντάς τη στην επόμενη φάση του Γιουρόπα Λιγκ. Στις 9 Ιανουαρίου του 2011, σκοράροντας τρεις φορές, βοήθησε την ομάδα του να κερδίσει τη Γιουβέντους με σκορ 3–0. Στις 30 Ιανουαρίου πέτυχε τρία γκολ με αντίπαλο τη Σαμπντόρια, στη νίκη της ομάδας του με σκορ 4–0. Συνέχισε να σκοράρει σε αγώνες όπως αυτοί με τη Ρόμα και την Κάλιαρι. Στις 3 Απριλίου του 2011 σκόραρε ακόμα ένα χατ-τρικ, βοηθώντας τη Νάπολι να νικήσει τη Λάτσιο με σκορ 4–3. Γράφτηκε στην ιστορία της Νάπολι σκοράροντας σε μια σεζόν 25 τέρματα. 2011–2012 Στις 14 Σεπτεμβρίου του 2011 σκόραρε στον πρώτο του αγώνα για το Τσάμπιονς Λιγκ με αντίπαλο τη Μάντσεστερ Σίτι, στο ισόπαλο 1–1. Τρεις ημέρες αργότερα σκόραρε τρία τέρματα με αντίπαλο τη Μίλαν στη νίκη της Νάπολι με σκορ 3–1, σε έναν εντός έδρας αγώνα. Στις 22 Νοεμβρίου του 2011 σκόραρε 2 τέρματα με αντίπαλο τη Μάντσεστερ Σίτι, στο νικηφόρο 2–1, σε έναν αγώνα που διεξήχθη στο Στάντιο Σαν Πάολο. Στις 21 Φεβρουαρίου του 2012 σημείωσε δύο τέρματα με αντίπαλο την Τσέλσι, για τη φάση των 16 του Τσάμπιονς Λιγκ, βοηθώντας την ομάδα του να νικήσει με σκορ 3–1. Μετά από πολλές προτάσεις που δέχτηκε η Νάπολι και έπειτα από αρκετές φημολογίες μεταγράφηκε στη γαλλική Παρί Σεν Ζερμέν στις 16 Ιουλίου 2013, με το ποσό της μεταγραφής του να φτάνει τα 64 εκατ. Ευρώ. Τον Ιανουάριο του 2007 ενίσχυσε το δυναμικό της Εθνικής Ομάδας Νέων της Ουρουγουάης. Αγωνίσθηκε στο Πρωτάθλημα Νέων Νότιας Αμερικής το 2007, στο οποίο βραβεύθηκε ως πρώτος σκόρερ πετυχαίνοντας επτά τέρματα σε εννέα αγώνες, βοηθώντας την εθνική του ομάδα να κατακτήσει την 3η θέση. Στις 6 Φεβρουαρίου του 2008 εντάχθηκε στο δυναμικό της πρώτης ομάδας της Εθνικής Ουρουγουάης των ανδρών. Σκόραρε στον πρώτο του αγώνα με αντίπαλο την Κολομβία. Στις 10 Ιουλίου του 2010 σκόραρε με αντίπαλο τη Γερμανία και βοήθησε την ομάδα του να κατακτήσει την 4η θέση στο Παγκόσμιο Κύπελλο της Νοτίου Αφρικής. Κατάλογος ποδοσφαιριστών ανδρών με 50 ή περισσότερα διεθνή γκολ Edinson Cavani – Επίσημος ιστότοπος Edinson Cavani Αρχειοθετήθηκε 2018-10-16 στο Wayback Machine. – Επίσημος ιστότοπος στη Νάπολι Edinson Cavani Αρχειοθετήθηκε 2010-05-16 στο Wayback Machine. – ESPN Προφίλ Έντινσον Καβάνι – Επιδόσεις στις διοργανώσεις της UEFA Έντινσον Καβάνι στην ιστοσελίδα National-Football-Teams.com Έντινσον Καβάνι Στατιστικά καριέρας στο Soccerbase